****

**งานแถลงข่าว**

**“การ์ด ยูเอสบี สมเด็จเจ้าฟ้าไอที”**

**(แฟลช ไดร์ฟ) ชุดใหม่ 8 แบบ**

**รายได้หลังหักค่าใช้จ่าย**

**ทูลเกล้าฯ ถวาย โดยเสด็จพระราชกุศลตามพระราชอัธยาศัย**

*วันอังคารที่ 20 ตุลาคม 2558*

*เวลา 13.00 น. – 15.00 น.*

*ณ หอประชุมเล็ก ศูนย์วัฒนธรรมแห่งประเทศไทย*

*ถนนรัชดาภิเษก ห้วยขวาง*

** **

**กำหนดการแถลงข่าว**

**การจัดทำ “การ์ด ยูเอสบี สมเด็จเจ้าฟ้าไอที” (แฟลช ไดร์ฟ) ชุดใหม่ 8 แบบ**

**วันอังคารที่ 20 ตุลาคม 2558 เวลา 13.00 น. – 15.00 น.**

**ณ หอประชุมเล็ก ศูนย์วัฒนธรรมแห่งประเทศไทย**

**ถนนรัชดาภิเษก ห้วยขวาง**

**.............................................................................................…………………**

**12.00 น.** สื่อมวลชน แขกผู้มีเกียรติ ลงทะเบียน รับของที่ระลึก พร้อมรับประทานอาหารว่าง

**13.30 น.** **ม.ล.ปนัดดา ดิศกุล** รัฐมนตรีประจำสำนักนายกรัฐมนตรี ประธานพิธีฯ ถึงงาน

**13.35 น.** พิธีกรกล่าวต้อนรับ **ม.ล.ปนัดดา ดิศกุล** ประธานพิธีฯ พร้อมรับชมการแสดง

**13.55 น.** พิธีกรกล่าวเรียนเชิญ **ม.ล.ปนัดดา ดิศกุล** ประธานพิธีฯ ขึ้นกล่าวเปิดงาน

**14.00 น.** พิธีกรกล่าวเรียนเชิญ **ดร.วิทูร กรุณา** ประธานคณะบุคคลเกิดปีมะแม **นางสาว  
อัจฉราภรณ์ อินทรกำแหง** ผู้อำนวยการโครงการจัดทำ “การ์ด ยูเอสบี สมเด็จเจ้าฟ้า  
ไอที” **นายสุเฑพ ศิลปงาม** เลขาธิการคณะบุคคลเกิดปีมะแม และ**นายเสฏฐวุฒิ   
ทัตสุระ** ผู้อำนวยการเขต ห้างสรรพสินค้าโรบินสัน ขึ้นร่วมแถลงข่าว

**14.05 น.** **ดร.วิทูร กรุณา** กล่าวถึงความปลาบปลื้มในพระมหากรุณาธิคุณที่ทรงพระราชทาน

พระราชานุญาต (ชุดใหม่)

**14.10 น.** **นางสาวอัจฉราภรณ์ อินทรกำแหง** ผู้อำนวยการโครงการฯ กล่าวถึงแรงบันดาลใจและความภาคภูมิใจที่ได้เข้ามามีส่วนร่วมแห่งหน้าประวัติศาสตร์สำคัญครั้งนี้

**14.20 น.** **นายสุเฑพ ศิลปงาม** กล่าวถึง “แฟลช ไดร์ฟ สมเด็จเจ้าฟ้าไอที 8 แบบใหม่” และ   
**“แฟลช ไดร์ฟ ทองคำชิ้นเดียวของโลก”** พร้อมช่องทางจัดจำหน่าย

**14.30 น.** **นายเสฏฐวุฒิ ทัตสุระ** กล่าวถึงความความภูมิใจที่ได้เข้ามามีส่วนร่วมในการเชิดชูพระเกียรติฯ

**14.35 น.** **นายกฤษณะ ขวัญแพ** บริษัท อีซีอี เมเนจเม้นท์ จำกัด แนะนำช่องทางจำหน่ายผ่าน

โซเชียล มีเดีย (Social Media)

**14.40 น.** เปิดโอกาสให้สื่อมวลชนถ่ายภาพร่วมประธานฯ และผู้ร่วมแถลงข่าว

**14.50 น.** พิธีกรกล่าวเรียนเชิญ **ม.ล.ปนัดดา ดิศกุล** ทำพิธีเปิดแสดง **“แฟลช ไดร์ฟ สมเด็จเจ้าฟ้าไอที ทองคำชิ้นเดียวของโลก”** ก่อนนำขึ้นทูลเกล้าฯ ถวายสมเด็จพระเทพรัตนราชสุดาฯ สยามบรมราชกุมารี พร้อมเปิดโอกาสสื่อมวลชนถ่ายภาพ

**15.00 น.** เสร็จสิ้นการแถลงข่าว

**ความเป็นมาและวัตถุประสงค์**

**การจัดทำ “แฟลช ไดร์ฟ สมเด็จเจ้าฟ้าไอที”**

**.....................................................................**

โครงการ การจัดทำ “การ์ด ยูเอสบี สมเด็จเจ้าฟไอที “ (*แฟลช ไดร์ฟ ขนาด 8 GB)* ริเริ่มขึ้นจากความตั้งใจของคณะบุคคลเกิดปีมะแม *(สหชาติ)* จำนวน 60 คน นำโดย**นายสุเฑพ ศิลปะงาม** และ**ดร.วิทูร กรุณา** ที่มีเป้าหมายต้องการจัดทำของที่ระลึกเพื่อ**ร่วมเฉลิมฉลองและเชิดชูพระเกียรติ ในโอกาสที่สมเด็จพระเทพรัตนราชสุดาฯ สยามบรมราชกุมารี ทรงมีพระชนมายุครบ 5 รอบ ในวันที่ 2 เมษายน 2558** ซึ่งรัฐบาลและพสกนิกรชาวไทยถือเป็นปีอันเป็นมงคลยิ่ง

* **ทำไม? ต้องเป็น การ์ด ยูเอสบี**

คณะบุคลเกิดปีมะแม *(ผู้จัดทำ)* ได้ตระหนักในพระราชกรณีกิจของสมเด็จพระเทพรัตนราชสุดาฯ ซึ่งทรงให้ความสนพระทัยและส่งเสริมความรู้แก่ประชาชนชาวไทยด้วยกันในหลายด้าน และในด้านหนึ่งที่ทรงได้รับการเทิดทูนและยกย่องอย่างมากจากชาวต่างประเทศก็คือ พระราชจริยวัตรอันงดงามที่ทรงศึกษาและทรงใช้เทคโนโลยีสารสนเทศ (ไอที) ช่วยเหลือคนด้อยโอกาส โดยวารสาร **“อินโฟแชร์”** ซึ่งเป็นวารสารของสำนักงานด้านเทคโนโลยีสารสนเทศและสื่อสารของยูเนสโก ได้ตีพิมพ์บทความเฉลิมพระเกียรติ พร้อมถวายพระนาม **“เจ้าหญิงไอที”** หรือ **IT Princess** แด่สมเด็จพระเทพรัตนราชสุดาฯ สยามบรมราชกุมารี ซึ่งเป็นแรงบันดาลใจให้ตัดสินใจจัดทำ แฟลช ไดร์ฟ ในรูปของ การ์ด ยูเอสบี ขนาดเท่าบัตรเอทีเอ็ม

* **ผนึกประชาชนร่วมเชิดชูพระเกียรติฯ**

ที่สำคัญ คณะบุคคลเกิดปีมะแม (ผู้จัดทำ) ประสงค์ให้ประชาชนชาวไทยทั่วประเทศมีส่วนในการเชิดชูพระเกียรติฯ ร่วมกันและสามารถนำของที่ระลึกอันเป็นมงคลนี้ไปใช้งานได้จริง จึงมีแนวคิดจัดวางจำหน่ายให้แก่ประชาชนทั่วไปด้วย และพร้อมกันนี้เพื่อให้การจัดทำเป็นไปอย่างสมพระเกียรติฯ คณะบุคคลเกิดปีมะแมจึงได้ทำหนังสือขอพระราชทานพระราชานุญาต เชิญพระฉายาลักษณ์ และตราสัญลักษณ์งานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ประดับลงบน การ์ด ยูเอสบี ที่จะผลิตเพื่อจำหน่ายให้แก่ประชาชน โดยขอสมญานามว่า **“แฟลช ไดร์ฟ สมเด็จเจ้าฟ้าไอที”** โดยรายได้หลังค่าใช้จ่ายจะนำขึ้นทูลเกล้าฯ ถวายโดยเสด็จพระราชกุศลตามพระราชอัธยาศัย

***ทั้งนี้ สมเด็จพระเทพรัตนราชสุดาฯ สยามบรมราชกุมารี ทรงมอบให้ราชเลขานุการในพระองค์สมเด็จพระเทพรัตนราชสุดาฯ สยามบรมราชกุมารี ทำหนังสือ (ที่ รล. ๐๐๑๐/๘๒๕๓) แจ้งมายังคณะบุคคลเกิดปีมะแม ทรงพระราชทานพระราชานุญาต เมื่อวันที่ 20 กรกฎาคม 2558***

................................................................................................

**สวยสด ตระการตา สมพระเกียรติ**

**“แฟลช ไดร์ฟ สมเด็จเจ้าฟ้าไอที”**

**คอลเล็คชั่นใหม่ 8 แบบ**

* ***คณะผู้จัดทำฯ จัดโชว์ แฟลช ไดร์ฟ สมเด็จเจ้าฟ้าไอที ทองคำแท้ 7 บาท***

***ชิ้นเดียวของโลก ก่อนนำขึ้นทูลเกล้าฯ ถวาย***

**....................................................................................................................................**

**สีม่วงสวยสดใส ตระการตา สมพระเกียรติ สำหรับ “แฟลช ไดร์ฟ สมเด็จเจ้าฟ้าไอที” คอลเล็คชั่นใหม่ ทั้งแบบคลาสสิค และแบบวีไอพี 8 แบบ คณะบุคคลเกิดปีมะแมจับมือบริษัท   
อาทิตย์ธนา ร่วมจัดทำ สุดปลาบปลื้มในพระมหากรุณาธิคุณ ทุ่มทั้งแรงกายแรงใจ ควบคุมการผลิตอย่างพิถีพิถัน**

พร้อมดึงมือโปร อีซีอี เมเนจเม้นท์ กระหึ่มบนโลกออนไลน์ โซเชียลมีเดีย ทั้งเว็บไซต์ เฟซบุ๊ก และ  
อินสตราแกรม ฯลฯ ขณะที่ห้างยักษ์ใหญ่โรบินสัน ขอร่วมเชิดชูพระเกียรติให้ขจรไกล เปิดบูธจำหน่ายทุกสาขาทั่วประเทศ พร้อมร่วมสมทบรายได้ถวายโดยเสด็จพระราชกุศลตามอัธยาศัย

***เลขาธิการคณะบุคคลเกิดปีมะแม เผย จุดเด่นของงานแถลงข่าวในวันนี้อยู่ที่ การเปิดโฉม   
“แฟลช ไดร์ฟ สมเด็จเจ้าฟ้าไอที” ที่จะนำขึ้นทูลเกล้าฯ ถวาย โดยผลิตขึ้นจากทองคำแท้หนัก   
7 บาท ประดับด้วยอัญญมณีควอตส์ อเมทิสต์ สีม่วง บนตัวเลขศูนย์ของรหัส ๙๐๕ ตราสัญลักษณ์และพระฉายาลักษณ์ยิงด้วยเลเซอร์ ซึ่งทำด้วยมือ หรือเป็นแฮนด์เมด (Hand Made) ทั้งชิ้น***

สำหรับ **“การ์ด ยูเอสบี สมเด็จเจ้าฟ้าไอที”** *(แฟลช ไดร์ฟ)* คอลเล็คชั่นใหม่ทั้ง 8 แบบนี้ ได้นำพระฉายาลักษณ์มาประดับให้ประชาชนได้ชื่นชมกันในหลายพระราชกรณียกิจ แบ่งเป็นในชุดคลาสสิค (สำหรับบุคคลทั่วไป) จำนวน 4 แบบ และอีก 4 แบบในชุดพิเศษวีไอพี

นอกจากนั้น **“แฟลช ไดร์ฟ สมเด็จเจ้าฟ้าไอที”** ในคอลเล็คชั่นใหม่นี้ จะมีการผลิตออกมาในรูปแบบพิเศษ คือเป็น**เงินชุบทอง 24 K** ด้วย โดยมีความจุข้อมูล 16 GB ตราสัญลักษณ์และพระฉายาลักษณ์ ยิงด้วยแสงเลเซอร์ พร้อมสลักชื่อ-นามสกุลผู้สั่งซื้อลงบนการ์ดฯ ให้ด้วย ซึ่งเป็นงานฝีมือหรือ  
แฮนด์เมด (Hand Made)

**2 นักประพันธ์เพลงชื่อดังร่วมแต่งเพลงเชิดพระเกียรติฯ** สร้างบรรยากาศในงานฯ โดย **“บรรณ สุวรรณโณชิน”** ประพันธ์คำร้อง **“เจ้าฟ้าไอที”** ใส่ทำนองเพลงไทยร่วมสมัย ให้ **“วรนุช กนกากร”** หรือ **“สวีทนุช”** ขับร้อง ขณะที่ **“ชวาลา ชัยมีแรง”** ประพันธ์คำร้อง **“สมเด็จเจ้าฟ้าไอที”** ด้วยทำนองเพลงไทยประยุกต์ ดนตรีไทยผสมสากล ขับร้องโดย **“สุนทรี เวชานนท์**”

.........................................................................................

****

*ดร.วิทูร กรุณา*

* **คณะบุคคลเกิดปีมะแม ปลาบปลื้มในพระมหากรุณาธิคุณ**

**ดร.วิทูร กรุณา** ประธานคณะบุคคลเกิดปีมะแมกล่าวเป็นอันดับแรกว่า การได้รับพระมหากรุณาธิคุณให้สามารถเชิญตราสัญลักษณ์ งานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558 และตราสัญลักษณ์ส่วนพระองค์ พร้อมพระฉายาลักษณ์ มาประดับลงบน **“การ์ด ยูเอสบี สมเด็จเจ้าฟ้าไอที” *(แฟลซ ไดรฟ์)***ตามที่คณะบุคคลเกิดปีมะแม ทูลเกล้าฯ ขอพระราชทานพระราชานุญาตไปใหม่ จำนวน 8 แบบนี้ เป็นความปลาบปลื้มอย่างหาที่สุดมิได้สำหรับคณะผู้จัดทำฯ

ทั้งนี้ คณะผู้จัดทำฯ ทุกคนได้น้อมเกล้าฯ ถวายงานอย่างสุดกำลังทุกคน ผลงานจึงออกมาสวยสด ตระการตา ทั้งสีสันและรูปแบบ โดยเฉพาะการจัดงานแถลงข่าวครั้งนี้ คณะผู้จัดทำฯ ได้พยายามวางงานอย่างพิถีพิถันเพื่อให้สมพระเกียรติพระองค์ท่านฯ ซึ่งต้องขอขอบคุณเหล่าศิลปิน ดารา แขกผู้มีเกียรติ และสื่อมวลชนทุกท่านที่ให้เกียรติมาร่วมงานกันอย่างคับคั่งเช่นนี้

*“การจัดทำโครงการนี้เกิดขึ้นด้วยความตระหนักถึงพระราชกรณียกิจของสมเด็จพระเทพรัตนราชสุดาฯ สยามบรมราชกุมารี ที่ทรงตรากตรำทำงานเพื่อประโยชน์ของประชาชนคนไทยในหลาย ๆ ด้านมาโดยตลอด และด้านเทคโนโลยีสารสนเทศหรือไอทีนี้ ก็เป็นด้านหนึ่งที่พระองค์ฯ ท่าน ให้ความสำคัญนำมาสนับสนุนการเรียนรู้และเพิ่มโอกาสให้แก่คนในชาติ ทั้งเด็ก เยาวชน โดยเฉพาะในชนบท และผู้ด้อยโอกาส ซึ่งถือเป็นความสำคัญในการพัฒนาประเทศ”*

*“ใกล้ปีใหม่แล้ว แฟลช ไดร์ฟ สมเด็จเจ้าฟ้าไอที นี้เหมาะอย่างยิ่งที่จะนำไปเป็นของขวัญปีใหม่ที่ล้ำค้า โดยเฉพาะในชุดรวมวีไอพีที่มีด้วยกันถึง 4 แบบ ครบชุด และการผลิต การ์ด ยูเอสบี สมเด็จเจ้าฟ้า ไอที ครั้งนี้ รายได้หลังหักค่าใช้จ่าย คณะฯ จะนำขึ้นทูลเกล้าฯ ถวายโดยเสด็จพระราชกุศลตามพระราชอัธยาศัยต่อไป”* ดร.วิทูร กล่าว

................................................................................................



*นางสาวอัจฉราภรณ์ อินทรกำแหง*

* **ทุ่มแรงกายแรงใจเต็มเปี่ยม**

**นางสาวอัจฉราภรณ์ อินทรกำแหง** ผู้อำนวยการโครงการฯ เปิดเผยว่า การที่ได้เข้ามาเป็นส่วนหนึ่งในการจัดทำ **“การ์ด ยูเอสบี สมเด็จเจ้าฟ้าไอที”** หรือ **“แฟลช ไดร์ฟ สมเด็จเจ้าฟ้าไอที”** มีความปลาบปลื้มใจอย่างยิ่งที่ได้มีโอกาสทำงานถวาย สมเด็จพระเทพฯรัตนราชสุดาฯ สยามบรมราชกุมารี ให้ขจรไกล โดยเฉพาะในปีอันเป็นมหามงคลที่พระองค์ทรงเจริญพระชนมายุ 60 พรรษา เมื่อวันที่ 2 เมษายน 2558

ทั้งนี้ หากได้ติดตามการทรงงาน หรือค้นคว้าพระราชประวัตินับแต่ทรงเจริญวัยขึ้นมา จะพบว่า สมเด็จพระเทพฯ ทรงงานมีพระเกียรติประวัติที่ดีงามหลายด้าน ไม่ว่าจะเป็น การทรงงานตามรอยเบื้อง  
พระยุคลบาท พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ, การทรงงานพัฒนาเพื่อความสุขอย่างยั่งยืนของชาวไทย, งานด้านสุขภาพ, งานพัฒนาการศึกษา, งานพัฒนาคุณภาพชีวิต, งานพัฒนาชนบท, งานด้านทรัพยากรธรรมชาติและสิ่งแวดล้อม. งานอนุรักษ์และพัฒนาศิลปวัฒนธรรมไทย ศาสนา หรือแม้กระทั่งเรื่องดนตรี

*“งานเหล่านี้ได้รับรางวัลและการยกย่องทั้งจากในประเทศและต่างประเทศมากมาย โดยงานเหล่านี้จะมุ่งเน้นไปสู่การยังประโยชน์ต่อพสกนิกรชาวไทยทั้งสิ้น โดยเฉพาะด้านการศึกษา และผู้ด้อยโอกาสทางสังคม แม้กระทั่งงานพัฒนาวิทยาศาสตร์และเทคโนโลยีหรือไอที ที่เป็นแขนงที่คณะของพวกเรากำลังดำเนินการจัดทำเนื่องในโอกาสที่ทรงเจริญพระชนมายุ 60 พรรษา เมื่อวันที่ 2 เมษายน 2558”* นางสาวอัจฉราภรณ์ กล่าว พร้อมกับเปิดเผยต่อไปว่า

ด้วยพระมหากรุณาธิคุณที่ทรงนำวิทยาศาสตร์และไอทีมาใช้ในการพัฒนาประเทศในด้านต่างๆ โดยเฉพาะในการพัฒนาความรู้และปัญญาแก่เด็กนักเรียน เด็กพิการที่ด้อยโอกาส และที่อยู่ห่างไกลความเจริญ ให้สามารถดำรงอยู่ในสังคมได้อย่างสุจริต มั่นคง มีคุณภาพชีวิตที่ดีขึ้น สามารถพึ่งพาตนเองได้

จึงทำให้วารสาร **“อินโฟแชร์”** (Infoshare)ซึ่งเป็นวารสารของสำนักงานด้านเทคโนโลยีสารสนเทศและการสื่อสารของยูเนสโก ได้ตีพิมพ์บทความเฉลิมพระเกียรติ **“การอุทิศพระองค์เพื่อการศึกษาเรียนรู้ด้านสารสนเทศของเด็กและผู้ด้อยโอกาสของไทย”** พร้อมถวายนาม **“ IT Princess”** หรือ **“เจ้าหญิง  
ไอที”** แด่สมเด็จพระเทพฯรัตนราชสุดาฯ สยามบรมราชกุมารี ซึ่งนับเป็นความภาคภูมิใจของพสกนิกรชาวไทยอย่างยิ่ง

นางสาวอัจฉราภรณ์ กล่าวเพื่อให้เห็นเป็นรูปธรรมด้วยว่า เมื่อปี 2538 ซึ่งเป็นปีแห่งเทคโนโลยีสารสนเทศไทย ได้มีการจัดตั้ง**โครงการเทคโนโลยีสารสนเทศตามพระราชดำริ สมเด็จพระเทพรัตนราชสุดาฯ สยามบรมราชกุมารี ขึ้น** ( [www.princess-it.org](http://www.princess-it.org)) ซึ่งจะเห็นได้ชัดถึงสายพระเนตร  
อันยาวไกล ในการนำเทคโนโลยีสารสนเทศหรือไอทีมาใช้ในการยกระดับคุณภาพชีวิตและเพิ่มโอกาส  
ทางการศึกษาของประชาชน ศักยภาพของเด็กไทยในชนบท เด็กเจ็บป่วยเรื้อรังในโรงพยาบาล ผู้ด้อยโอกาส   
ผู้พิการ ให้ใช้ประโยชน์จากเทคโนโลยีคอมพิวเตอร์ อินเทอร์เน็ต เพื่อการเรียนรู้ และการประกอบอาชีพ เหล่านี้เองจึงยืนยันได้ว่า สมเด็จพระเทพรัตนราชสุดา สยามบรมราชกุมารี ทรงเป็น **“สมเด็จเจ้าฟ้าไอทีของคนไทย”**

*“ด้านความมุ่งมั่นของทีมงาน ขอเรียนว่า เราทำเกินร้อย ควบคุมคุณภาพอย่างพิถีพิถัน สีสันจึงออกมาสวยสดตระการตา สมพระเกียรติ อย่างที่ทุกท่านได้เห็น เราอยู่กันจนดึกดื่น บางคืนก็อยู่กันจนสว่าง โดยเฉพาะ****คุณแม่ ภัททฤดี รัชตเมธี*** *และ****คุณน้า ปานรพร พริมาภัทร์*** *ของดิฉัน ซึ่งทั้ง 2 ท่าน ชื่นชมในพระบารมีของพระองค์ฯ ท่านมาก ไม่อยากให้งานออกมามีตำหนิแม้สักชิ้น ลงทุนอดนอนอยู่หลายคืน ไปเฝ้าควบคุมงานด้วยตัวเองทุกขั้นตอน ก็ขอฝากทุกท่าน ขอให้ช่วยกันสนับสนุนการเชิดชูพระเกียรติ สมเด็จพระเทพรัตนราชสุดาฯ สยามบรมราชกุมารี ในปีมหามงคลนี้ พร้อมช่วยเผยแพร่บอกต่อกันไปด้วย โดยรายได้หลังหักค่าใช้จ่าย เราจะนำขึ้นทูลเกล้าฯ ถวายโดยเสด็จพระราชกุศลตามพระราชอัธยาศัยต่อไป”* นางสาวอัจฉราภรณ์ กล่าวในที่สุด

………………………………………………………………………..



*นายสุเฑพ ศิลปงาม*

* **ชิ้นเดียวของโลก “แฟลช ไดร์ฟ สมเด็จเจ้าฟ้าไอที”**
* **ทองคำแท้หนัก 7 บาท ประดับอัญญมณี อเมทิสต์ สีม่วง**

**นายสุเฑพ ศิลปงาม** เลขาธิการคณะบุคคลเกิดปีมะแม (สหชาติ) ผู้ริเริ่มคิดจัดทำโครงการฯ **เปิดเผยถึงการ**เปิดตัว **“แฟลช ไดร์ฟ สมเด็จเจ้าฟ้าไอที” 8 GB คอลเล็คชั่นใหม่** 8 แบบว่า จะแบ่งออกเป็น 2 ชุด คือในชุดคลาสสิคมี 4 แบบ และชุดวีไอพี (ชุดพิเศษ) อีก 4 แบบ รวมเป็น 8 แบบด้วยกัน

ทั้งนี้ **ในแบบแรก หรือในชุดคลาสสิค** เป็นชุดที่จะจำหน่ายให้แก่ประชาชนทั่วไปเพื่อให้มีส่วนร่วมกันเชิดชูพระเกียรติฯ ประกอบด้วย คลาสสิค 1 คลาสสิค 2 คลาสสิค 3 และคลาสสิค 4 ทุกแบบ**จำหน่ายในราคา 360 บาท**

**ส่วน 4 แบบหลัง จะอยู่ในชุดวีไอพี** ซึ่งจะมีการจัดเก็บในรูปแบบพิเศษ 2 ลักษณะ คือ **1. แบบจัดเก็บการ์ดฯ 1 ชิ้น** จะจัดเก็บด้วยแฟ้มผ้าไหมสีม่วง **จำหน่ายในราคา 560 บาท** และ**แบบที่ 2 จัดเก็บการ์ดฯ ทั้งชุด 4 ชิ้น** ในแบบนี้ จะจัดเก็บในกล่องผ้าไหมสีม่วง ด้านหน้าประดับด้วยตราสัญลักษณ์งานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558 ด้านในประดับด้วยตราสัญลักษณ์ส่วนพระองค์ เหมาะสำหรับนักสะสม **จำหน่ายในราคา 2,240 บาท**

*นอกจากนี้ ในชุดวีไอพีจะใช่ชิพการ์ดแบบสั้น เพื่อความกะทัดรัด เปิดง่าย รวมทั้งจะนำสารคดีเฉลิมพระเกียรติ สมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุครบ 5 รอบ ที่นำเสนอโดยกองทัพเรือ ความยาว 20.01 นาที มาบันทึกไว้ใน การ์ดฯ ด้วย*

นายสุเฑพ เปิดเผยต่อไปว่า **“แฟลช ไดร์ฟ สมเด็จเจ้าฟ้าไอที”** ในคอลเล็คชั่นใหม่นี้ จะมีการผลิตออกมาในรูปแบบพิเศษ คือ**เป็นโลหะเงินชุบทอง 24 K** ความจุข้อมูล 16 GB ตราสัญลักษณ์และพระฉายาลักษณ์ ยิงด้วยแสงเลเซอร์ ซึ่งเป็นงานฝีมือหรือแฮนด์ เมด (Hand Made) พร้อมสลักชื่อ-นามสกุลลงบนการ์ดฯ ด้วย โดยในแบบเงินชุบทองนี้ ผู้สนใจต้องสั่งจองใน**ราคา 15,660 บาท** รับประกัน 5 ปี การ์ดฯ รับได้ภายใน 45 วัน

นายสุเฑพ เปิดเผยด้วยว่า ในช่วงสุดท้ายของงาน จะเป็นจุดเด่นของงานที่คณะผู้จัดทำฯ ได้นำออกมาแสดง คือ **“แฟลช ไดร์ฟ สมเด็จเจ้าฟ้าไอที” ชิ้นเดียวของโลก ที่คณะบุคคลผู้จัดทำฯ จะนำขึ้นทูลเกล้าฯ ถวายสมเด็จพระเทพรัตนราชสุดาฯ สยมบรมราชกุมารี**

**โดยแฟลช ไดร์ฟ สมเด็จเจ้าฟ้าไอที ชิ้นนี้ ผลิตขึ้นจากทองคำแท้หนักประมาณ 7 บาท ประดับด้วย อเมทิสต์ (Amethyst) หรืออัญมณีตระกูลควอตส์สีม่วง บนตัวเลขศูนย์ของรหัส ๙๐๕ โดยตราสัญลักษณ์ และพระฉายาลักษณ์สลักด้วยเลเซอร์ เป็นงานฝีมือ (Hand Made) ทั้งชิ้น ความจุข้อมูล 32 GB ซึ่งดูสวยสดตระการตายิ่งหนัก**

*“เราได้นำแฟลช ไดร์ฟ ทองคำแท้ ชิ้นนี้ ที่เป็นชิ้นแรกและชิ้นเดียวของโลกมาจัดโชว์ในตู้กระจกเพื่อให้ผู้เข้าร่วมงานได้ชื่นชมก่อนนำขึ้นทูลเกล้าฯ ถวายเป็นทางการต่อไป”* เลขาธิการคณะบุคคลเกิด

ปีมะแม กล่าว

ด้านช่องทางการจัดจำหน่าย นายสุเฑพ เปิดเผยว่า การสั่งซื้อและการสั่งจองเริ่มได้นับแต่วันนี้

ประกอบด้วย

**ช่องทางที่ 1. สั่งซื้อผ่านช่องทางคอลล์ เซ็นเตอร์** (Call Center) **เบอร์โทร. 02 452 9494 ช่องทางที่ 2 . สั่งซื้อผ่านเว็บไซต์ www.call4shop.com** และ

[**www.สมเด็จเจ้าฟ้าไอที**](http://www.สมเด็จเจ้าฟ้าไอที)**60พรรษา.com**

**ช่องทางที่ 3. สั่งซื้อผ่าน ไลน์ ไอดี (Line ID) vipcallcenter**

**ช่องทางที่ 4. สั่งซื้อผ่านโซเชียลมีเดีย** (Social Media) ประกอบด้วย

ทางเฟซบุ๊ก (Facebook) สมเด็จเจ้าฟ้าไอที 60 พรรษา

ทางอินสตาแกรม (Instagram) itprincess60

ทางทวิสเตอร์ (Twitter) เจ้าฟ้าไอที60@itprincess60

โดยช่องทางโซเชียลมีเดียทั้งหมด ได้**อาจารย์กฤษณะ ขวัญแพ** จาก บริษัท อีซีอี เมเนจเม้นท์ จำกัด มาเป็นผู้ดำเนินการให้

**ส่วนช่องทางที่ 5. คือ ผ่านเคาน์เตอร์ประชาสัมพันธ์ของห้างสรรพสินค้าโรบินสันทุกสาขาทั่วประเทศ** **ที่จะเริ่มจำหน่ายได้ในวันที่ 1 พฤศจิกายน 2558** เป็นต้นไป ซึ่งต้องขอขอบคุณผู้บริหารของห้างฯ โรบินสัน เพราะในทันทีที่คณะผู้จัดทำฯ ได้ยื่นหนังสือขอความร่วมมือในการเปิดบูธจำหน่าย ทางผู้บริหารของห้างฯ โรบินสัน ตอบรับในทันที และยังขอนำรายได้ทั้งหมดที่คิดหักเป็นค่าบริการในการจัดวางจำหน่าย มาร่วมสมทบเพื่อทูลเกล้าฯ ถวายโดยเสด็จพระราชกุศลตามพระราชอัธยาศัยต่อไปด้วย

....................................................................................................

**แฟลช ไดร์ฟ สมเด็จเจ้าฟ้าไอที ชุดคลาสสิค (Classic) 4 แบบ**

****

**Classic 1 Classic 2**

****

**Classic 3 Classic 4**

****

**ด้านหลังการ์ดฯ**

**แฟลช ไดร์ฟ สมเด็จจ้าฟ้าไอที ชุด วีไอพี (VIP) 4 แบบ**

** **

**VIP 1 VIP 2**

** **

**VIP 3 VIP 4**

****

**ชุดรวม VIP**

**แฟลช ไดร์ฟ โลหะเงินชุบทอง 24 K พร้อมสลักชื่อ-นามสกุล**

****

****